- Hindi News
- Local
- Uttar pradesh
- Agra
- Uttar Pradesh Panchayat Election Results 2021 LIVE Update; BJP SP Party Candidate News | UP Panchayat Chunav Parinam 2021 Latest News Today
UP पंचायत चुनाव का रिजल्ट:मतगणना स्थलों पर उमड़ी भीड़ ने तोड़े सारे प्रोटोकाल; धरे रह गए प्रशासन के आदेश, दावे और वादे, सोशल डिस्टेंसिंग की उड़ी धज्जियां
यूपी में आज पंचायत चुनाव की मत�
कोरोना के बढ़ते मामलों के बीच कल सुप्रीम कोर्ट ने सुनवाई करते हुए मतगणना की सशर्त इजाजत दी थी। कहा गया था कि मतगणना स्थल पर कोविड प्रोटोकॉल का सख्ती से पालन कराया जाएगा लेकिन आज सुबह आठ बजे जब मतगणना शुरू हुई तो प्रदेश के तमाम जिलों में मतगणना स्थलों पर सोशल डिस्टेंसिंग की धज्जियां उड़ती नज़र आईं। मतगणना स्थलों पर प्रत्याशियों और समर्थकों की भारी भीड़ जुटी है।
दरअसल, उत्तर प्रदेश पंचायत चुनाव 2021 के नतीजे आज आ जाएंगे। आज 75 जिलों में जिला पंचायत सदस्य, क्षेत्र पंचायत सदस्य, ग्राम प्रधान और ग्राम पंचायत सदस्य पद के लिए 12,89,830 प्रत्याशियों के भाग्य का फैसला आज होना है।
इस बीच हाथरस में चार मतगणना कर्मी संक्रमित निकले हैं। हाथरस के मुरसान स्थित मतगणना केंद्र पर ये चार कर्मचारी कोरोना संक्रमित पाए गए। कर्मचारियों के पॉजिटिव पाए जाने की खबर फैलते ही वहां खलबली मच गई। हाथरस के सादाबाद में मतगणना केंद्र के बाहर लंबी-लंबी कतारें लगी हैं। उधर, अयोध्या में भी मतगणना स्थल पर सोशल डिस्टेंसिंग का पालन होता हुआ नज़र नहीं आ रहा है। प्रत्याशी और उनके समर्थकों की भीड़ सुबह से सड़क किनारे जुटना शुरू हो गई थी।
तस्वीर आजमगढ़ के एक मतगणना स्थल की है। यहां पर लगी भीड़ से अंदाजा लगाया जा सकता है कि किस प्रकार कोविड नियमों को ताक पर रखा जा रहा है। प्रशासन भी मूक दर्शक की स्थिति में आ गया है।
जौनपुर के एक मतगणना स्थल से आयी है तस्वीर काफी डराने वाली है। कोविड महामारी से बेपरवाह भीड़ की तरफ से सोशल डिस्टेंसिंग की धज्जियां उड़ाई जा रही हैं।
तस्वीर गाजीपुर के एक मतगणना स्थल की है जहां सोशल डिस्टेंसिंग का नामोनिशान नहीं दिख रहा है। अधिकारी भी हाथ पर हाथ धरे बेठे हुए हैं।
- वहीं गोंडा के इटियाथोक के राम देव प्रसाद बालिका इन्टर कॉलेज में करीब एक घंटे देर से शुरु हुई। स्ट्रांग रूम को करीब साढ़े आठ बजे खोला गया। जिस जिस मतगणना काउंटर में मतदान कर्मी नहीं थे वहां पर रिजर्व काउंटर कर्मी को लगाया गया। मतगणना केन्द्र पर कोई भी तेजी देखी नहीं देखने को मिली। यहां पर मतगणना में लगे कर्मचारी अपने-अपने काउंटर पर बैलेट बाक्स का इन्तजार करते दिखे।
- शामली में पांच स्थानों पर त्रिस्तरीय पंचायत चुनाव की मतगणना शुरू हो गई है। मतगणना केंद्र पर पहुंचने के लिए प्रत्याशियों बैंक एजेंटों की मारामारी है। हर कोई सबसे पहले मतगणना केंद्र पर पहुंचना चाहता है। इसी दौरान दरवाजे पर भारी भीड़ उमड़ी और एक दूसरे को धक्का-मुक्की करते हुए मतगणना केंद्र पर एजेंट के प्रत्याशी पहुंचने लगे। कोरोना के बढ़ते प्रभाव के बीच प्रशासन ने मतगणना में पहुंचने वाले सभी एजेंटों को सोशल डिस्टेंसिंग का पालन करने के निर्देश दिए थे लेकिन शामली में पुलिस के सामने ही सोशल डिस्टेंस की धज्जियां उड़ती नजर आईं।
- बलिया की यह तस्वीर भी काफी डराने वाली है। सरकार ने कोविड प्रोटोकाल के जो दावे किए थे वो धरे के धरे रह गए।
tgl_Latn eng_Latn min_Latn quy_Latn eng_Latn hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva